Anexa 1 la H.C.L ........./..............
ACORD DE PARTENERIAT
Nr..........................................
Cap. I Părţile Acordului:

 1.1. Municipiul Drobeta Turnu Severin cu sediul în str. Mareşal Averescu, nr. 2, jud. Mehedinţi, C.I.F. 4426581, Cod Iban: RO77TREZ46121A300530XXXX deschis la Trezoreria Drobeta Turnu Severin, reprezentat prin primar, Marius Vasile Screciu, în calitate de Partener nr.1, pe de o parte şi

1.2. Agenția Națională Antidrog, cu sediul în strada Bld Unirii, nr.37, bl.A4, sc. 1-4, parter, sector 3, București, reprezentată legal prin director  Comisar șef de poliție Georgiana Ramona Dabija, în calitate de Partener nr.2, pe de altă parte; 

          Având în vedere:
· dipoziţiile art.1949 și următoarele din Codul Civil;

· H.C.L. Dr.Tr.Severin, nr........../....................;

părţile au decis să încheie prezentul acord de parteneriat, denumit în continuare “ACORDUL”, cu aplicarea  următoarelor clauze:

Cap. II Obiectivul  și Obiectul  Acordului

Obiectivul Acordului : Deșfăsurarea activității de prevenire și asistență a persoanelor consumatoare de droguri din județul Mehedinți;
Art. 1  (1) Obiectul acordului:
· Partenerul nr.1 asigură folosința, pentru Partenerul nr. 2, a suprafeței de 69,99 mp situat în Drobeta Turnu Severin, strada Mihail Kogălniceanu, nr.6, bl.VT2, sc.1, parter, ap.2, compus din 3 camere și dependințe;

· Partenerul nr. 2 are dreptul și obligația de a asigura folosirea spațiului exclusiv în scopul desfășurării optime a activității Centrului de Prevenire, Evaluare și Consiliere Antidrog Mehedinți din cadrul Agenției Naționale Antidrog precum și obligația de a întreține și plătii contravaloarea serviciilor publice comunitare pentru spațiul sus menționat .
     (2) Punerea în posesie a Partenerului nr. 2 se va face prin proces verbal de punere în posesie în termen de maximum 20 zile de la data semnării acordului.

         Cap. III Durata Acordului
  Art. 2  (1) Durata acordului este de 1 an şi produce efecte de la data semnării acestuia de către părti. 

             (2) Acordul poate fi prelungit prin consimțământul liber exprimat al părtilor.
          Cap.IV    Drepturile şi obligaţile Partenerului nr. 1
 Art. 3  (1) Partenerul nr. 1 are obligația de a pune la dispoziție cu titlu gratuit Partenerului nr. 2 suprafața de 69,99 mp situat în Drobeta Turnu Severin, strada Mihail Kogălniceanu, nr.6, bl.VT2, sc.1, parter, ap.2, compus din 3 camere și dependințe în termen de maxim 20 de zile pe bază de proces verbal;

               (2) Partenerul nr. 1 are obligația de a nu-l tulbura sub nicio formă pe Partenerul nr. 2 și de a-i asigura acestuia folosința normală împiedicând orice tulburare de drept venită din partea unui terț .
          Cap. V  Drepturile si obligatiile Partenerului nr. 2
             Art.4  (1) Partenerul nr. 2 are dreptul și obligația de a folosi spațiul exclusiv în scopul desfășurării activității de prevenire și asistență a persoanelor consumatoare de droguri și alte substanțe psihoactive.

                       (2) Partenerul nr. 2 asigură folosirea, întreținerea și plata contravalorii serviciilor publice comunitare pentru spațiul sus menționat .
           Art. 5 (1) Partenerul nr. 2 are obligatia de a exploata în mod direct spațiul ce face obiectul prezentului acord, el neputând încheia un contract de subînchiriere în favoarea unei terţe persoane, fără acordul expres al Partenerului nr. 1.

                     (2) Partenerul nr. 2  este obligat să respecte standardele de calitate a activităţilor prestate conform legislaţiei in vigoare.
                    (3) După încetarea acordului, indiferent de motivul încetarii, Partenerul nr. 2  are obligaţia de a curăţa spațiul ce face obiectul prezentului acord, astfel încât acesta să se afle în starea fizică avută anterior încheierii prezentului acord, în caz contrar Partenerul nr. 1 are dreptul de a cere daune interese.

          Cap. VI  Încetarea Acordului
           Art.6  Acordul încetează pentru una dintre următoarele cauze:

a)  la expirarea termenului, dacă părţile nu hotărăsc prelungirea;

b)  prin acordul scris al părtilor;

c)  prin denunţare unilaterală atunci când interesul naţional sau local o impune cu notificarea prealabilă a Partenerul nr. 2  în termen de cel putin 15 zile;

d) în situația în care încetează dreptul de proprietate al Partenerului nr.1;

Cap. VII Responsabilităţi de mediu

     Art.10  Partenerul nr. 2  îşi asumă toate responsabilităţile de mediu cu privire la spațiul ce face obiectul prezentului acord pentru toată durata acordului.
 Cap. VIII  Răspunderea contractuală
     Art.11  (1) Nerespectarea de către una din părţile prezentului acord a  obligaţiilor asumate atrage răspunderea contractuală a părţii în culpă. 

             (2)  Părţile  sunt exonerate de răspunderea contractuală pentru neexecutarea la termen şi /sau în mod necorespunzator, total sau partial, a oricareia dintre obligatiile care îi incumbă, dacă neexecutarea obligatiei respective şi prejudiciul au fost cauzate de forta majoră sau cazul fortuit. Forta majoră va fi interpretată în conformitate cu legislaţia aplicabilă şi trebuie să fie confirmată de catre o autoritate competentă.  
  Cap. IX   Litigii

     Art.12 (1) Orice litigiu în legătură cu încheierea, executarea sau rezilierea acordului se soluţionează pe cale amiabilă.

                (2) În cazul neînţelegerii între părţi cu privire la soluţionarea litigiilor apărute pe parcursul executării acordului, acestea se pot adresa instanţelor judecătoreşti de drept comun.
    Cap. X Notificari
           Art.13  În sensul prezentului acordului, orice notificare/comunicare adresată de o parte celeilalte va fi considerată valabil îndeplinită dacă va fi transmisă prin scrisoare recomandată sau pe adresa de e mail cu confirmare de primire, la adresa părţilor menţionată în  Cap. I din acord.

                 Prezentul acord s-a încheiat în 2 (două) exemplare, câte unul pentru fiecare parte.

Municipiul Drobeta Turnu Severin,                                      Agenția Națională Antidrog,

 Primar – Marius Vasile Screciu                                                 Director  - Comisar șef de poliție
 Secretar General Municipiu – Mirela Păsat                                       Georgiana Ramona Dabija
Director Economic - Ana Maria Bîzoi                                        Contabil Șef – Subinspector de poliție      
 Director  Direcţia Patrimoniu - Radu Lapădat                                         Mihaela Corbuleanu
 Şef Serviciu Licitaţii,                                                         Șef Serviciul Logistică - Subcomisar de poliție      
Contractare Şi Executări Silite – Adrian Ofiţeru                                    Magdalena Daniela Șoavă
Inspector – Alexandra Dușcă                                              Compartiment juridic/ avizat pentru legalitate

